DA Den Europæiske Unions Tidende L 149/28

RÅDETS AFGØRELSE

af 6. december 2005

om indgåelse af en aftale om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks indtræden i Det Europæiske Økonomiske Samarbejdsområde og fire hertil knyttede aftaler

(2006/377/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 310, sammenholdt med artikel 300, stk. 2, første afsnit, andet punktum, og artikel 300, stk. 3, andet afsnit,

under henvisning til forslag fra Kommissionen,

under henvisning til samstemmende udtalelse fra Europa-Parlamentet (1), og

ud fra følgende betragtninger:

(1) Følgende aftaler og protokoller blev undertegnet på Det Europæiske Fællesskabs vegne den 14. oktober 2003 med forbehold af en eventuel indgåelse på et senere tidspunkt (2), i overensstemmelse med Rådets afgørelse af 13. oktober 2003 (3): a) Aftale om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikkens Sloveniens og Den Slovakiske Republiks deltagelse i Det Europæiske Økonomiske Samarbejdsområde b) Aftale mellem Kongeriget Norge og Det Europæiske Fællesskab om en norsk finansieringsmekanisme for perioden 2004-2009 c) Tillægsprotokol til overenskomsten mellem Det Europæiske Økonomiske Fællesskab og Republikken Island som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union d) Tillægsprotokol til overenskomsten mellem Det Europæiske Fællesskab og Kongeriget Norge som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikkens Sloveniens og Den Slovakiske Republiks tiltrædelse af Den Europæiske Union e) Aftale i form af brevveksling mellem Det Europæiske Fællesskab og Kongeriget Norge om visse landbrugsvarer.

(2) Aftalerne og protokollerne skal træde i kraft på samme tid. De er blevet anvendt midlertidigt fra den 1. maj 2004 i medfør af aftaler i form af brevveksling mellem Fællesskabet og hver af EØS/EFTA-staterne og godkendt på Fællesskabets vegne ved Rådets afgørelse 2004/368/EF af 30. marts 2004 om midlertidig anvendelse af aftalen om Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og om midlertidig anvendelse af fire dertil knyttede aftaler (4).

(3) Aftalerne og protokollerne bør godkendes —

TRUFFET FØLGENDE AFGØRELSE:

Artikel 1

1. Følgende aftaler og protokoller godkendes herved på Det Europæiske Fællesskabs vegne:

a) Aftale om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikkens Sloveniens og Den Slovakiske Republiks deltagelse i Det Europæiske Økonomiske Samarbejdsområde

b) Aftale mellem Kongeriget Norge og Det Europæiske Fællesskab om en norsk finansieringsmekanisme for perioden 2004-2009

c) Tillægsprotokol til overenskomsten mellem Det Europæiske Økonomiske Fællesskab og Republikken Island som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union

d) Tillægsprotokol til overenskomsten mellem Det Europæiske Fællesskab og Kongeriget Norge som følge af Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikkens Sloveniens og Den Slovakiske Republiks tiltrædelsen af Den Europæiske Union

e) Aftale i form af brevveksling mellem Det Europæiske Fællesskab og Kongeriget Norge om visse landbrugsvarer.

2. Teksterne til aftalerne og protokollerne er knyttet til denne afgørelse (5).

Artikel 2

Rådets formand bemyndiges herved til at udpege den person, der er beføjet til på Det Europæiske Fællesskabs vegne at deponere den godkendelsesakt, der er forudset i hver af aftalerne og protokollerne, med bindende virkning for Fællesskabet.

Udfærdiget i Bruxelles, den 6. december 2005. På Rådets vegne G. BROWN Formand

(1) EUT C 97 E af 22.4.2004, s. 67.

(2) EUT L 130 af 29.4.2004, s. 11, 81, 85, 89 og 93.

(3) Endnu ikke offentliggjort i EUT.

(4) EUT L 130 af 29.4.2004, s. 1.

(5) Den tjekkiske, estiske, lettiske, litauiske, ungarske, maltesiske, polske, slovakiske og slovenske udgave af aftalen offentliggøres i særudgaven af EU-Tidende på et senere tidspunkt.